Côte Chalonnaise

Côte Chalonnaise er et fransk vinområde i Burgund som omfattes av appellation d'origine contrôlée (AOC). Selv om regionen er en av de viktigste innen vinproduksjon i Burgund, inneholder den ingen grand cru-vinmarker.

Musserende vin laget i regionen er vanligvis merket som Crémant de Bourgogne. 

Viner herfra har ikke samme høye status og kvalitet som de i Côte-d'Or, men de kommer et stykke på vei til langt lavere priser.

 Côte Chalonnaise Villages 
Viner fra følgende kommuner har rett til å sette sitt navn på etiketten. Listen viser antall «climats» innen de enkelte kommuner med premier cru-status. Det franskmenn kaller «climats», er et eget mikroklima - et nøye oppmålt og avgrenset område i vinmarken som innehar spesielle og distinkte egenskaper til forskjell fra andre .

 Bouzeron 
AOC Village-status i 1998. Eneste «village» i Côte Chalonnaise som kun bruker aligoté-druen i sine hvitviner. Erstatter tidligere Régionale Bourgogne Aligoté Bouzeron.

Elven Dheune skiller den fra Santenay og sine nærmeste naboer Rully og Chassagne-Montrachet, i Côte-d’Or.

Lagring på eik er ikke tillatt. Ingen premier cru climat. 
miniatyr|Aligoté Bouzeron AOC domaine Aubert de Villaine
Domaine de Villaine med Aubert de Villaine, co direktør i Domaine de la Romanée-Conti, produserer ifølge Karen MacNeil en av Frankrikes beste hvitviner på aligoté i Bouzeron.

De laverliggende områder blir brukt til dyrking av chardonnay og pinot noir til viner solgt som AOC Bourgogne Côte Chalonnaise.

Nøkkeltall
 Utbytte 55-66 hl/ha. 
 Produksjon cirka 350 000 flasker (2007-2011) .

 Givry 
AOC Village-status i 1946. Hovedsakelig rødvin av pinot noir, men også litt hvinvin av chardonnay. Kommunen har 38 climat som har oppnådd Premier Cru status.

Nøkkeltall
utbytte (rød) 52-56 hl/ha (hvit) 58-63 hl/ha. 
Produksjon cirka 1,4 millioner flasker rødvin og cirka 320 000 med hvitvin. Av dette er henholdsvis 600 000 og 78 000 flasker fra premier cru marker (2007-2011).

 Mercurey 
AOC Village-status i 1936, men anerkjent som et eget beskyttet område siden 1923. Første premier cru ble opprettet i 1943. Det største og viktigste området i regionen. Rødvin av pinot noir og hvitvin av chardonnay, der rødvinsproduksjonen er dominerende. Selv om kommunen er kjent for sine rødviner, produseres det også hvitviner av god kvalitet.

Kommunen har 32 climat som har oppnådd Premier Cru status. Det tillates inn til 15 % planting av pinot gris i hver parsell.

Nøkkeltall
 Rød: 22 885 hl (5888 hl premier cru). 
 Hvite: 3981 hl (772 hl premier cru). Basert på 5 år gjennomsnitt 2007-2011..

 Montagny 
AOC Village-status i 1936. Første premier cru ble opprettet i 1943. Kun hvitvin av chardonnay er tillatt brukt på viner med navnet «Montagny» på etiketten. Premier cru viner må merkes som: «Montagny premier cru» eller «Montagny premier cru» + et av de 49 climat som har oppnådd Premier Cru status. Karen MacNeil, wine bible, beskriver hvitvinene herfra som gode kjøp. På grunn av det store antall premier cru, er det ikke vanlig å merke flasken med navn på climatet. Dette til forskjell fra andre plasser i Burgund.

Nøkkeltall
 Produksjon cirka 17 503 hl (11 205 hl premier cru). Basert på 5 års gjennomsnitt 2007-2011.

 Rully 
AOC Village-status i 1939. Første premier cru ble opprettet i 1943. Produserer både rødvin og hvitvin. Hoveddruer er pinot noir og chardonnay. Det produseres også Crémant de Bourgogne (musserende vin som produseres etter Champagne metode) i Rully. Ifølge Karen MacNeil er hvitvinene de beste, mens rødvinene beskrives som enkle viner.

Det tillates maksimalt 15 % innblanding i vinmarken av Pinot Gris. Premier cru viner må merkes som: «Rully premier cru» eller «Rully premier cru» + et av de 23 climat som har oppnådd Premier Cru status.

Nøkkeltall
 Hvite: 10 524 hl (2965 hl premier cru)
 Rød: 4922 hl (1091 hl Premier cru). Basert på 5 års gjennomsnitt 2007-2011.

 Régionale Bourgogne 
De enkleste vinene som fyller AOC-kravene.
 Bourgogne Côte Chalonnaise  
 Bourgogne Côtes du Couchois

 Referanser 

Kategori:Burgundervin